ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ช.ชดา
qq...หลังจากลาออกจากตำแหน่งซีอีโอที่ดูแลฝ่ายงานประชาสัมพันธ์ของธนาคารกรุงศรีอยุธยาแล้ว “ดร.จุ๋ม” เยาวลักษณ์ พูลทอง ก็โดนเจ้านายเก่า ดร.จำลอง อติกุล กรรมการแบงก์กรุงไทย อดีตกรรมการผู้จัดการแบงก์กรุงศรีอยุธยา ดึงไปนั่งในตำแหน่ง รองกรรมการผู้จัดการ แบงก์กรุงไทย แบงก์รัฐที่ใหญ่ที่สุด และมีหน้าที่ดูแลงานถนัดคือนักลงทุนสัมพันธ์ ที่คอยให้ข้อมูลกับนักลงทุนต่างชาติ และงานอื่นๆ ที่ยังรอการมอบหมาย 
qq...แม้จะมีภารกิจมากมาย และใกล้จะลาจากตำแหน่งกรรมการผู้จัดการแบงก์นครหลวงไทยตามการควบรวมกับธนาคารธนชาต ชัยวัฒน์ อุทัยวรรณ์ ก็ยังอารมณ์ดี และทำงานหนักต่อไปโดยไม่ย่อท้อ ล่าสุดเตรียมจะพาผู้บริหารไปปลูกป่าที่ จ.ระยอง ในปลายเดือนนี้
qq...ส่วนใครที่นินทา รมว.คลัง กรณ์ จาติกวณิช ว่าไม่ยอมเซ็นงานอะไรเลย เพราะมัวแต่กลัวนั่นกลัวนี่ มีเสียงกระซิบบอก ช.ชดา ว่า รมว.คลัง เซ็นงานใกล้จะหมดแล้ว ที่ผ่านมาไม่ได้เซ็น ไม่ใช่ไม่กล้า แต่เพราะงานการเมืองเยอะจนไม่มีเวลาอ่านเอกสาร จะไปเซ็นโดยไม่อ่านได้ยังไง 
qq...กระทรวงการคลังทำเก๋ ลดต้นทุนการทำงานด้วยกระดาษลง ด้วยการใช้การสื่อสารภายในผ่านระบบอินทราเน็ตเป็นหลัก เรื่องอะไรที่เสนอให้ รมว.คลัง และ รมช.คลัง เพียงเพื่อทราบ จะไม่มีการส่งเอกสารเป็นกระดาษให้สิ้นเปลือง แต่จะส่งผ่านระบบไอทีเพียงกดชิ้งเดียวจากคอมพ์ เรื่องเพื่อทราบก็จะเด้งขึ้นมาให้อ่านได้ทันที
qq...ป่านนี้ สมชัย สัจจพงษ์ อธิบดีกรมศุลกากร คงต้องรีบเร่งงานล้างทุจจริตกรมศุลกากรยกใหญ่ หลังจากที่นายกรัฐมนตรีไปกล่าวต่อสาธารณชนว่ากรมศุลกากรเป็นหน่วยงานราชการที่โดนร้องเรียนมากที่สุด แถมติดอันดับทุจริตโลกด้วย ซึ่งกรมเสนอแก้กฎหมายศุลกากรระยะที่สองหวังลดการทุจริต แต่ยังรอการพิจารณาจาก ครม.อยู่